Il-Prim Ministru Robert Abela u l-Ministru tas-Saħħa Chris Fearne ltaqgħu ma’ ħaddiema fil-qasam tal-kura primarja fiċ-ċentru tas-saħħa ta’ Raħal Ġdid. Bħala miżura ta’ prekawzjoni, huma sellmu lill-ħaddiema minn barra, irringrazzjawhom u appellaw lill-poplu biex jirrikonoxxi ħidmiethom iżjed billi jisimgħu mill-istruzzjonijiet mogħtija mill-awtoritajiet tas-saħħa. Dr Abela u Dr Fearne tkellmu ma’ uħud mill-ħaddiema u sellmu wkoll lill-ħaddiema li baqgħu fiċ-ċentru tas-saħħa li ħarġu jittawlu mit-twieqi b’messaġġi bil-kitba fuqhom ‘Stay Home, Stay Safe’. F’mumenti partikolari, dawk preżenti ngħaqdu f’ċapċipa ta’ ringrazzjament u ta’ solidarjetà lejn xulxin u lejn il-poplu Malti u Għawdxi tal-koperazzjoni tiegħu.